***TÁPIÓGYÖRGYE KÖZSÉG POLGÁRMESETRÉTŐL***

***E l ő t e r j e s z t é s***

***Tápiógyörgye Községi Önkormányzat***

***Képviselő-testületének***

*2015. június 22-én tartandó* ***nyílt*** *ülésére*

***7. Napirendi pont:***

***Tárgy:*** *Előterjesztés* az állattartás helyi szabályairól szóló …/2015.(….) képviselő-testületi rendelet-tervezet

*Előterjesztő: Varró István polgármester*

*Készítette: Turóczi István Zoltánné jegyző,*

*Mellékletek száma: 1 db*

*Tárgyalta:*

*Az előterjesztés elfogadásához* ***minősített*** *többségű,* ***egy szavazás*** *szükséges:*

Tisztelt Képviselő-testület!

A Polgármesteri Hivatal napi munkája során a központi és a helyi jogszabályokat alkalmazza. A helyi jogszabályoknak – az önkormányzat képviselő-testülete által elfogadott rendeleteknek – összhangban kell lenni a központi jogszabályokkal, azokkal nem lehet ellentétes.

A központi jogalkotás ütemét és mennyiségét a helyi jogalkotás – mivel nem működnek több főből álló jogi irodák – nem tudja naprakészen követni.

A hiányosságok a napi munka során kerülnek elő. Ez történt, amikor állattartásra nyújtottak be panaszt.

Az önkormányzat hatályos rendelete az alábbi módosításokat igényli:

a preambulumot szinkronba kell hozni az Alaptörvénnyel, a rendelet többi részét az

az országos településrendezési és építési követelményekről szóló 253/1997.(XII.20.) Korm. rendelettel és az állatok védelméről és kíméletéről szóló 1998. évi XXVIII. törvény rendelkezéseivel, hogy a Hivatal a napi munkája során tudja alkalmazni.

Kérem, a Tisztelt Képviselő-testületet tekintse át a rendelet tervezetet, tegyen módosító indítványokat.

Tápiógyörgye, 2015. június 12.

Varró István

polgármester